Document ID: 31989D0008

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 14ης Δεκεμβρίου 1988
που τροποποιεί την απόφαση 79/542/ΕΟΚ σχετικά με τις εισαγωγές νωπών κρεάτων διχήλων αγρίων ζώων προέλευσης Μποτσουάνας, Νοτίου Αφρικής / Ναμίμπιας και Σουαζιλάνδης
(89/8/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των προβλημάτων υγειονομικού ελέγχου κατά την εισαγωγή βοοειδών και χοιροειδών καθώς και νωπών κρεάτων προελεύσεως τρίτων χωρών (1), όπως τροποποιήθηκε από την οδηγία 88/289/ΕΟΚ (2), και ιδίως το άρθρο 1 παράγραφος 1 και το άρθρο 3,
Εκτιμώντας:
ότι ο πίνακας των τρίτων χωρών από τις οποίες τα κράτη μέλη επιτρέπουν την εισαγωγή ζώων του βοείου και χοιρείου είδους και νωπών κρεάτων καταρτίστηκε με την απόφαση 79/542/ΕΟΚ του Συμβουλίου (3), όπως τροποποιήθηκε τελευταία από την απόφαση 86/425/ΕΟΚ (4) της Επιτροπής· ότι η Επιτροπή πρέπει να τροποποιήσει τον υπάρχοντα πίνακα λαμβάνοντας υπόψη την υγειονομική κατάσταση των χωρών ή των τμημάτων των χωρών και ιδίως τα κριτήρια που αναφέρονται στην παράγραφο 2 του άρθρου 3 της οδηγίας 72/462/ΕΟΚ·
ότι επιτρέπεται στα κράτη μέλη να εισάγουν νωπά κρέατα από δίχηλα άγρια ζώα προέλευσης ειδικότερα ορισμένων χωρών της Αφρικής·
ότι οι υγειονομικές προδιαγραφές που θα θεσπισθούν από τα κράτη μέλη βάσει του άρθρου 16 της οδηγίας 72/462/ΕΟΚ δεν έχουν ακόμη θεσπισθεί σε κοινοτικό επίπεδο για τις εισαγωγές νωπών κρεάτων αγρίων διχήλων προελεύσεως Μποτσουάνας, Νοτίου Αφρικής / Ναμίμπια και Σουαζιλάνδης· ότι αναμένοντας την έναρξη ισχύος των προδιαγραφών αυτών τα κράτη μέλη έχουν τη δυνατότητα να συνεχίσουν να εφαρμόζουν τους εθνικούς υγειονομικούς κανόνες όσον αφορά τις εισαγωγές αυτές·
ότι, εντούτοις, η εμφάνιση αφθώδους εξωτικού πυρετού ή η πρακτική εμβολιασμού κατά της νόσου αυτής στις χώρες αυτές μπορεί να αποτελέσει κίνδυνο για το ζωικό κεφάλαιο της Κοινότητας·
ότι, προκειμένου να αποφευχθεί ο κίνδυνος αυτός, και με την τήρηση ωστόσο, των παραδοσιακών ροών των συναλλαγών μεταξύ της Κοινότητας και των χωρών αυτών, πρέπει να αποκλεισθούν οι εισαγωγές νωπών κρεάτων με κόκκαλα και παραπροϊόντων σφαγίων διχήλων αγρίων ζώων·
ότι για να μη θιγούν οι συμβάσεις σχετικά με αυτήν την κυνηγετική περίοδο, είναι προτιμότερο να αναβληθεί η εφαρμογή της παρούσας απόφασης από την 1η Ιανουαρίου 1989·
ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 79/542/ΕΟΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση εφαρμόζεται από την 1η Ιανουαρίου 1989.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 14 Δεκεμβρίου 1988.

Labels: 0
3
17
18